VZN č. 4/2010

o určení výšky dotácie na prevádzku a mzdy na  dieťa materskej školy a školských zariadení so sídlom na území obce Vavrečka

Obecné zastupiteľstvo obce Vavrečka vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

1

# Predmet úpravy

1) Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa materskej školy a školských zariadení so sídlom na území obce Vavrečka ,ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

§2

# Príjemca dotácie

Príjemcom dotácie podľa tohto nariadenia je materská škola a zariadenia s právnou subjektivitou v zriaďovateľskej pôsobnosti obce.

§3

V**ýška a účel dotácie**

1) Výška dotácie na príslušný kalendárny rokna prevádzku a mzdy na dieťa materskej školy a školských zariadení v zriaďovateľskej pôsobnosti obce je určená v prílohe č.1 všeobecne záväzného nariadenia.

2) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov, materských škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

3) V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

**§4**

# Termín a spôsob poskytovania dotácie

## Obec poskytne príjemcovi podľa § 2dotáciu mesačne (*vo výške jednej dvanástiny z dotácie na príslušný kalendárny rok)* do 25.dňa príslušného mesiaca.

**§5**

**Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Vavrečka ,neupravené týmto všeobecne záväzným nariadením, sa vzťahujú príslušné právne predpisy 4).

Toto VZN bolo schválené obecným zastupiteľstvom v o Vavrečke uznesením číslo 41/2009 zo dňa 11.12.2009.

Toto všeobecne záväzné nariadenie nadobúda účinnosť dňa 01.01.2010.

Vo Vavrečke dňa 11.12.2009

Pavol H o l m í k

starosta obce

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. ust. § 6 ods.12 písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2. § 15 zákona č. 596/2003 Z. z. v znení neskorších predpisov.
3. ust. § 6 ods. 12 písm. b). zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
4. napr. ust. § 31 zákona č. 523/2004 Z. z. zákona o rozpočtových pravidlách verejnej správy

**Príloha 1**

**Dotácia na rok 2010 na prevádzku a mzdy na dieťa materskej školy a školských zariadení v zriaďovateľskej pôsobnosti obce**

|  |  |
| --- | --- |
| **Kategória škôl a školských zariadení** | **Dotácia na mzdy a prevádzku na žiaka**  **v eurách** |
| Materská škola | 1 656,85 |
| Školský klub detí | 320,68 |
| Zariadenie školského stravovania | 106,89 |

DODATOK č. 1

K Všeobecne záväznému nariadeniu č.4/2010

o určení výšky dotácie na prevádzku a mzdy na  dieťa materskej školy a školských zariadení so sídlom na území obce Vavrečka

Týmto dodatkom **sa ruší príloha 1**  k Všeobecne záväznému nariadeniu č.4/2010 o určení výšky dotácie na prevádzku a mzdy na dieťa materskej školy a školských zariadení so sídlom na území obce Vavrečka zo dňa 11.12.2009 a nahrádza sa nasledovne:

**Príloha 1**

**Dotácia na rok 2010 na prevádzku a mzdy na dieťa materskej školy a školskej jedálne**

**v zriaďovateľskej pôsobnosti obce**

|  |  |
| --- | --- |
| **Kategória škôl a školských zariadení** | **Dotácia na mzdy a prevádzku na žiaka**  **v eurách** |
| Materská škola | 1 342,98 |
| Školský klub detí | 392,05 |
| Zariadenie školského stravovania | 187,78 |

**Záverečné ustanovenia**

1)Tento dodatok k VZN bol schválený obecným zastupiteľstvom vo Vavrečke dňa .19.11.2010, Uznesením č. 42/2010

1. Tento dodatok nadobúda účinnosť dňa 06.12.2010

**Pavol Holmík**

**starosta obce**